jkorsvik/nowiki_second_scrape_merged huggingface dataset:
Skogmetallfly

Skogmetallfly (Syngrapha interrogationis) er en sommerfugl som tilhører familien nattfly (Noctuidae). Den er utbredt over det meste av Norge.


== Utseende ==
Et middelsstort (vingespenn 32–37 mm), gråspraglete nattfly. Arten er lett å kjenne på den hvite flekken midt i forvingen, som med litt fantasi kan minne om et spørsmålstegn (?, derav artens latinske artsnavn). Dessuten kjennes den fra de fleste andre Syngrapha-artene på at bakvingen ikke er gulaktig. Forkroppen er grålig, foran med en høy, to-delt tverrkjøl av hårlignende skjell, dessuten med en høy pukkel av slike skjell over scutellum. Forvingen er gråspraglete med et lett blåskjær, den bakerste delen av midtfeltet mørkere og gul-brunlig. Midt i vingen er det to hvite flekker, den ytterste liten og rundt til oval, den innerste formet som en litt bølgete V. Nyre- og ringmerkene er små men vanligvis tydelige, med svart kant. Bølgelinjen langs vingens ytterkant er svart og kraftig, og går i sik-sak. Bakvingen er lyst gråbrun i den indre delen, mørkgrå i den ytre. Bakkroppen er lysbrun med to–tre mørke flekker av oppstående, hårlignende skjell på ryggen. Larven er grønn med hvite lengdestriper.


== Levevis ==
Arten lever i bar- og blandingsskog og på og ved myrer. Larvene utvikler seg på blåbær (Vaccnium myrtillus), blokkebær (Vaccinium uliginosum) og røsslyng (Calluna vulgaris). De voksne sommerfuglene flyr i juli–august. Ulikt noen andre Syngrapha-arter er de mest aktive om natten, men de kan også fly på dagtid.


== Utbredelse ==
Arten er utbredt i Nord- og Mellom-Europa og i det nordlige Asia østover til Korea og Japan, dessuten i Nord-Amerika. I Norge er den vanlig nord til den sørlige delen av Nordland, det finnes enkeltfunn fra Troms og Finnmark men dette dreier seg trolig bare om streifere da arten kan fly langt.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Norges sommerfugler, skogmetallfly: [1]
Nettsiden Svenska Fjärilar, med bildegalleri: [2]
Syngrapha interrogationis på UK moths: [3]


== Eksterne lenker ==
(en) skogmetallfly i Encyclopedia of Life 
(en) skogmetallfly i Global Biodiversity Information Facility 
(no) skogmetallfly hos Artsdatabanken 
(sv) skogmetallfly hos Dyntaxa 
(en) skogmetallfly hos Fauna Europaea 
(en) skogmetallfly hos ITIS 
(en) skogmetallfly hos NCBI 
(en) Kategori:Syngrapha interrogationis – bilder, video eller lyd på Wikimedia Commons
R622

R622 er en Ständige (St) regelbau-bunker i styrkeklasse B. Designet for å huse 20 mann.
Bunkeren var inndelt i tre rom: Gass-sluse og to oppholds-/soverom med ventilasjonsutstyr og skyteskår/vaktrom.


== Utbredelse ==
R622 er en av de mest vanlige bunkere i Atlanterhavsvollen. I Norge finnes det sannsynligvis 43 stykker R622. Totalt i Europa regner man med at det finnes 1722 stykk R622, men tallet er usikkert.


== Eksterne lenker ==
(en) Regelbau 622 – kategori av bilder, video eller lyd på Commons 
Atlantikwall-frankreich.de Regelbauten: R622 Doppelgruppenunterstand
Dvergbjørkmetallfly

Dvergbjørkmetallfly (Syngrapha parilis) er en sommerfugl som tilhører familien nattfly (Noctuidae). Den er meget sjelden i Norge og er bare påvist ett sted i Nordland og på noen få lokaliteter i Finnmark.


== Utseende ==
Et middelsstort (vingespenn 26–29 mm), grått nattfly. Arten kjennes lettest på bakvingens farge, som er grå med et kileformet, hvitt felt. Den arten den ligner mest, fjellmetallfly (Syngrapha diasema) er dessuten merkbart større. Kroppen er grå. Forvingen er lysgrå med litt brunlig skjær, de bakerste 2/3 av midtfeltet er svartbrune. Dette feltet er rammet inn av smale, lyse mellomlinjer som ikke er synlige lenger fremme i vingen. I forkant av det mørke feltet er det en v-formet, hvit flekk. Nyremerket er flekkvis svartkantet, utenfor dette er det en lys flekk. Bølgelinjen langs vingens ytterkant er mørk og tydelige, S-formet i den fremre vingehalvdelen, utydelig lenger bak. Vingespissen er ganske mørk. Bakvingen er grå med et kileformet, hvitt felt som strekker seg på skrå fra framkanten nesten til bakkanten.


== Levevis ==
Arten lever på, ikke for våte, myrer i bjørkebeltet og like over dette. Larvene utviklser seg på bjørk, særlig dvergbjørk (Betula nana). De voksne sommerfuglene flyr om dagen i solskinn, i juni–juli.


== Utbredelse ==
Det er en svært nordlig art som er utbredt i det nordlige Fennoskandia og i den nordligste delen av Nord-Amerika inkludert Grønland. I Norge er den svært sjelden, den er funnet i Tysfjord i Nordland og i tre kommuner i Finnmark: Karasjok, Porsanger og Sør-Varanger.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Norges sommerfugler, dvergbjørkmetallfly: [1]
Nettsiden Svenska Fjärilar, med bildegalleri: [2]


== Eksterne lenker ==
(en) dvergbjørkmetallfly i Encyclopedia of Life 
(en) dvergbjørkmetallfly i Global Biodiversity Information Facility 
(no) dvergbjørkmetallfly hos Artsdatabanken 
(sv) dvergbjørkmetallfly hos Dyntaxa 
(en) dvergbjørkmetallfly hos Fauna Europaea 
(en) dvergbjørkmetallfly hos ITIS 
(en) dvergbjørkmetallfly hos NCBI 
(en) Kategori:Syngrapha parilis – bilder, video eller lyd på Wikimedia Commons
Kadettangen

Kadettangen er et nes ved utløpet av Sandvikselva ved Sandvika i Bærum. Området har fått navnet etter å ha blitt benyttet av kadetter fra Krigsskolen, i dag er det idrettsplass og badeplass om sommeren.


== Historie ==
Neset het opprinnelig Sandvikstangen, men området ble i årene 1820–1825 benyttet av Krigsskolen som bivuakkleir om sommeren. I 30 dager hver sommer gjennomførte 60 kadetter praktiske øvelser her. I 1869 ble området kjøpt av Krigsskolen og kadettene hadde frem til 1896 årlige sommerøvelser her. Bruken av området opphørte etterhvert som Krigsskolen ble utvidet og fikk andre øvingsområder.


== Idrettsplass ==

Fra 1902 leide Bærum kommune området til båtopplag, laste- og losseplass samt lekeområde. Etter forslag fra sportsklubben Grane i 1910 kjøpte kommunen området for kr 50 000 i 1916 til bruk som idrettsplass. I dag benyttes området fortsatt som idrettsplass og Bærum Sportsklubb og IL Tyrving holder til her.
I forbindelse med vinterlekene i 1952 ble enkelte av ishockeykampene avviklet på Kadettangen.


== Badeplass og marked ==
Det er anlagt badeplass på østsiden av tangen. I 1963 ble det anlagt bro over til Kalvøya. Området skal utvides kraftig med fyllmasser fra veiutbygging og er stengt i to år, frem til 2018.Siden 1992 har det vært avholdt antikk- og bruktmarked på området om søndagene.


== Referanser ==


== Litteratur ==
Asker og Bærum leksikon, av Per Otto Borgen, Forlaget for by- og bygdehistorie 2006.


== Eksterne lenker ==
(en) Kadettangen – kategori av bilder, video eller lyd på Commons www.facebook.com/antikkogbrukt

Om Kadettangen, fra nettstedet oslofjorden.com
Fjellmetallfly

Fjellmetallfly (Syngrapha diasema) er en sommerfugl som tilhører familien nattfly (Noctuidae). Den er utbredt i fjellet over det meste av Norge.


== Utseende ==
Et middelsstort (vingespenn 32–38 mm), grålig nattfly. Kroppen er grå. Forvingen er lyst grå, de nederste 2/3 av vingens midtfelt svartbrune. Dette mørke feltet er avgrenset av lyse mellomlinjer på begge sider. I forkant er den en hvit, u- eller v-formet flekk, noen gonger også en mindre hvit flekk. Ringmerket er lite og hvitkantet, svart øverst. Nyremerket er delvis svartkantet. Den ytterste delen av vingen er ganske lys og bølgelinjen neppe synlig. Bakvingen er blekgul, bredt gråsvart langs ytterkanten, men ikke langs innerkanten. Det finnes flere, noe lignende arter, men fjellmetallflyet er markert større enn disse.


== Levevis ==
Den lever på blomsterrike, åpne områder i den øvre delen av barskogssonen og bjørkebeltet. Larvene utvikler seg på dvergbjørk (Betula nana). De voksne sommerfuglene flyr i juli – august, mest om natten da de kommer til lys. De kan vandre langt og av og til dukke opp langt fra det naturlige utbredelsesområdet.


== Utbredelse ==
Den er utbredt i Nord-Europa og videre østover til Kamtsjatka og Amur-området. I Norge finnes den i fjellet fra indre Agder til Dovrefjell, dessuten er det funn fra Lierne i Nord-Trøndelag og fra Finnmark. Den er jevntover sjelden, men kan være tallrik lokalt.


== Kilder ==
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Norges sommerfugler: Fjellmetallfly
Nettsiden Svenska Fjärilar, med bildegalleri: Syngrapha diasema


== Eksterne lenker ==
(en) fjellmetallfly i Encyclopedia of Life 
(en) fjellmetallfly i Global Biodiversity Information Facility 
(no) fjellmetallfly hos Artsdatabanken 
(sv) fjellmetallfly hos Dyntaxa 
(en) fjellmetallfly hos Fauna Europaea 
(en) fjellmetallfly hos ITIS 
(en) fjellmetallfly hos NCBI 
(en) Kategori:Syngrapha diasema – bilder, video eller lyd på Wikimedia Commons
Det Kongelige Kapel

Det Kongelige Kapel (engelsk, The Royal Danish Orchestra) kan føre sine røtter tilbake til det trompeterkorps, som Christian I grunnla i 1448. Deretter ble korpset i flere omganger utvidet; men i de økonomisk trange årene under Danmark-Norges deltagelse i tredveårskrigen ble besetningen beskåret. Omkring 1700 begynte det å vokse igjen, og dets oppgaver ble utvidet til også at omfatte operaoppførelser.
1769 ble trompeterkorpset nedlagt, og orkestret var deretter operaorkester. Da Johan Svendsen ble kapellmester i 1883, begynte han å avholde Kapelkonserter, som siden har utgjort en viktig del av orkestrets liv og gitt det mulighet for å prøve krefter med den store symfoniske musikken.
Mange store dirigenter og komponister har i årenes løp arbeidet med Det Kongelige Kapel. Blant de største navn kan nevnes Wilhelm Furtwängler, Carl Maria von Weber, Carl Nielsen, Richard Strauss, Igor Stravinskij, Sergiu Celibidache og Leonard Bernstein.
Orkestrets nåværende sjefdirigent er dansken Michael Schønwandt.


== Eksterne lenker ==
Det Kongelige Kapel (Det Kongelige Teaters hjemmeside)
Muhos

Muhos er en kommune i landskapet Norra Österbotten i Finland. Kommunen har cirka 8 800 innbyggere og et areal på 797,42 km². Muhos er en finskspråklig kommune som grenser til kommunene Limingo,  Siikalatva, Tyrnävä, Uleåborg, Utajärvi og Vaala.

		


== Eksterne lenker ==
Offisielt nettsted 
(en) Muhos – kategori av bilder, video eller lyd på Commons
Egentlige bladmoser

Egentlige bladmoser (Bryidae) er en gruppe landplanter.
Gruppen omfatter blant annet flettemosefamilien.


== Eksterne lenker ==
(en) Egentlige bladmoser – oversikt og omtale av artene i WORMS-databasen 
(en) Egentlige bladmoser i Encyclopedia of Life 
(sv) Egentlige bladmoser hos Dyntaxa 
(en) Egentlige bladmoser hos Fossilworks 
(en) Egentlige bladmoser hos ITIS 
(en) Egentlige bladmoser hos NCBI 
(en) Egentlige bladmoser hos Tropicos 
(en) Kategori:Bryidae – bilder, video eller lyd på Wikimedia Commons 
Bryidae – detaljert informasjon på Wikispecies
Utajärvi

Utajärvi er en kommune i landskapet Norra Österbotten i Finland. Kommunen har cirka 3 000 innbyggere og et areal på 1736,23 km². Utajärvi er en finskspråklig kommune som grenser til kommunene Muhos,  Uleåborg, Pudasjärvi, Puolanka og Vaala.
Vesicularia (bladmoser)

Vesicularia er en gruppe bladmoser i flettemosefamilien.
Det er små til mellomstore planter. 


== Eksterne lenker ==
(en) Vesicularia (bladmoser) i Global Biodiversity Information Facility 
(en) Vesicularia (bladmoser) hos ITIS 
(en) Vesicularia (bladmoser) hos NCBI 
(en) Vesicularia (bladmoser) hos Tropicos 
(en) Kategori:Vesicularia – bilder, video eller lyd på Wikimedia Commons 
Vesicularia (Hypnaceae) – detaljert informasjon på Wikispecies 
http://zipcodezoo.com/Plants/V/Vesicularia_dubyana
http://data.gbif.org/species/13190314
Abildsø gård

Abildsø gård er en gård i Oslo. Gården ligger på vestsiden av Østensjøvannet. Navnet Abildsø er avledet fra det gammelnorske ordet Apaldasin som betyr eng hvor det gror ville epler. Navnet ble endret i dansketiden.

Gårdens opprinnelse går trolig helt tilbake til jernalderen, men kan også være eldre.
I 1396 tilhører gården Oslo Domkapitel ifølge Biskop Eysteins jordebok. Reformasjonen resulterte i at Kronen tok over Abildsø som mange andre kirkegods i Aker. 
På slutten av 1800-tallet drev Mina Wetlesen Europas første husmorskole på Abildsø gård.Hagemarken rundt tunet er vurdert som «svært viktig» og foreslått vernet som landskapsvernområde.


== Referanser ==


== Eksterne lenker ==
(no) Abilsø gårds historie på Østensjøvannets venners nettsted
«Abildsø gård». Kulturminnesøk. Riksantikvaren – Direktoratet for kulturminneforvaltning.
Bergen Klatreklubb

Bergen Klatreklubb (BK) er en lokal klatreklubb som ble stiftet i 1978. Klubben er tilsluttet Norges Klatreforbund. De siste årene har klubben hatt rundt 1500 medlemmer, noe som gjør den til en av Norges største klatreklubber. Klubben har som formål å tilrettelegge for klatring rundt og i Bergen, innendørs i klatrehallen i Bergenshallen og utendørs på klipper og i fjellet. I tillegg kan klubben støtte lokale klatrere økonomisk for å kunne gjennomføre konkurranser, ekspedisjoner eller andre klatrerelaterte aktiviteter i inn- eller utland.
Klubben har oppforstret en rekke av de ledende klatrerene i Norge, blant annet Magnus Midtbø som har vært rangert blant de 15 beste konkurranseutøverne i verden de siste ti årene av IFSC.


== Referanser ==


== Eksterne lenker ==
Offisielt nettsted
Jenny Haniver

Jenny Haniver, også kjent som «Devilfish», er en tørket rokke, eller en annen hai-art, som har blitt skåret til og formet slik at den likner et sjøuhyre, ei havfrue eller et annen fantasifullt «havvesen». Det sies at fiskere i Antwerpen laget slike i gamle dager og solgte dem til turister som ekte sjøuhyrer eller havfruer. Jenny Hanivers har blitt populære attraksjoner i freakshows og lignende over hele verden. 


== Se også ==
Feejee mermaid
Vaçe Zela

Vaçe Zela (født 7. april 1939 i Lushnjë, død 6. februar 2014 i  Basel) var en albansk sangerinne.
Hun er kjent som den absolutt mestvinnende artisten i Festivali i Këngës, den største og viktigste musikkfestivalen i Albania i regi av den statlige kringkasteren Radio Televizioni Shqiptar (RTSH). Her hadde hun til sammen elleve seiere (1962, 1963, 1964, 1966, 1967, 1968, 1970, 1973, 1976, 1977 og 1980); i 1968 i duett med Ramiz Kovaçi, ellers alene.
Vaçe Zela vant en rekke albanske priser som artist, og 24. desember 2002 mottok hun også en nasjonal æresdekorasjon av president Alfred Moisiu.


== Referanser ==


== Eksterne lenker ==
(en) Vaçe Zela på Internet Movie Database 
(en) Vaçe Zela på Discogs 
(en) Vaçe Zela på MusicBrainz
Michael Beck

Michael Beck (født 4. januar 1949 i Memphis i Tennessee), er en amerikansk skuespiller.
Beck er kanskje mest kjent for sin rolle som Swan i filmen Nattens krigere. Han har også medvirket i filmen Xanadu fra 1980. Et sitat fra Michael Beck : «Nattens krigere åpnet mange dørene innen filmen for meg som 'Xanadu' så stengte.»
Ved siden de to ovennevnte titler kan en nevne at Beck hadde hovedrollen i den australske fremtidsfilmen Battletruck (1982) og den amerikanske TV-filmen The Last Ninja (1983). Hn hadde en sentral rolle i fremtidsfilmen Megaforce (1982), westernfilmen Horse – den siste triumf (1982) og den amerikanske eventyrfilmen The Golden Seal (1983). Han har utover dette medvirket i en del TV-filmer, samt gjesteopptredener i diverse serier. Han hadde i perioden 1987-88 en fast rolle i serien Houston Knights. I 1978 hadde han en birolle i miniserien Holocaust.
Becks karriere etter Nattens krigere og Xanadu har vært beskjeden.
Beck ble nominert til en Razzie Award både for sin rolle i Xanadu og Megaforce.


== Referanser ==


== Eksterne lenker ==
(en) Michael Beck på Internet Movie Database 
(sv) Michael Beck i Svensk Filmdatabas 
(da) Michael Beck på Filmdatabasen 
(da) Michael Beck på Scope 
(fr) Michael Beck på Allociné 
(en) Michael Beck på AllMovie 
(en) Michael Beck hos The Movie Database
Star Z-84

Star Z-84 er en spansk maskinpistol kamret for ammunisjon i kaliber 9 x 19 mm Luger.
Den er et solid våpen produsert av Star Bonifacio Echeverria, S.A. for militære dykkere, da den kunne brukes rett ut av vannet uten å måtte tømme den eller våpenmagasinet for vann. Fabrikken solgte mange våpen til USA, men innføringen av «Assault Weapons Ban» i 1994 gjorde at fabrikken ikke fikk solgt våpen til USA lengre, og de gikk konkurs allerede i 1996.
Våpenet er helautomatisk, har masseretardert sluttstykke og skyter med åpent sluttstykke. Få bevegelige deler gjør våpenet lett å bruke og vedlikeholde. Den kom med foldestokk og flip-baksikte innstilt på 100 og 200 meter. Forsiktet er justerbart vertikalt og horisontalt. Mindre enn 1000 eksemplarer ble produsert før fabrikken gikk konkurs.
Magnus Midtbø

Magnus Rognan Midtbø (født 18. september 1988 i Bergen) er en norsk sportsklatrer. Han er mange ganger norgesmester og tidligere juniorverdensmester i sportsklatring, og er i verdenstoppen i internasjonale konkurranser. I august 2010 gjorde han sin hittil vanskeligste bestigning, da han gikk ruta Ali Hulk sit-start extension i Rodellar i Spania. Ruta er satt i graden 9b, og det er til nå bare seks klatrere som har besteget ruter på dette nivået i verden.I 2017 åpnet Midtbø Nordens største klatresenter på Skullerud i Oslo som han eier sammen med flere andre. Han eier også et klatresenter i Kristiansand.Midtbø er bosatt i Oslo og driver for tiden en YouTube-kanal med navnet Magnus Midtbø, som primært handler om klatring og utfordringer. Kanalen har per 16.10.2022 over 199.5 millioner avspillinger og 1.4 millioner abonnenter.


== Medaljer i norske mesterskap ==
Midtbø har vunnet 18 NM-gull i klatring. Han vant kongepokalen ti ganger mellom 2006 og 2016. 


== Referanser ==


== Eksterne lenker ==
Midtbø profilert i NRK-serien Min idrett
Midtbøs profil på IFSC
Midtbøs YouTube-kanal
Česká Zbrojovka

Česká Zbrojovka (ČZ) (tsjekkisk arsenal) er et fellesnavn på flere våpenfabrikanter fra Tsjekkoslovakia og senere Tsjekkia.

Arms Moravia: 1989 – ?
Alfa-Proj: 1993 – idag
Česká Zbrojovka Strakonice: 1919 – idag
Česká Zbrojovka Uherský Brod: 1936 – idag
Československá Státní Zbrojovka (Zbrojovka Brno): 1919 – 2007
Zbrojovka Praga: 1918 – idag
Zbrojovka Vsetín (ZVI): 1937 – idagVåpen fra disse fabrikantene gikk ofte under navnet «Česká Zbrojovka (ČZ)» eller «Brno». Det nåværende, offisielle navnet er ČZ, hvorav Brno viser til de eldre riflene produsert utpå 60, 70 og 80-tallet. ČZ og enkelte produkter er også feilaktig kjent som «vz.», som er en forkortelse for «vzor» og egentlig betyr «modell». Vz. 58 er en angrepsrifle bygget av ČZ, og dermed kan det ha oppstått forvirringer rundt navnet.


== Eksterne lenker ==
Ceska zbrojovka
CZ-Usa
Anthology 1994–1999

Anthology 1994–1999 er et samlealbum fra den svenske gitaristen Yngwie Malmsteen.


== Sporliste ==
Alle sangene er skrevet av Yngwie Malmsteen unntatt hvor annet er angitt.

«Gimme! Gimme! Gimme! (A Man After Midnight)» (Andersson, Ulvaeus) – 5:57
«Never Die» – 3:29
«Brothers» – 3:47
«Seventh Sign»	– 6:32
«Crash and Burn» – 4:06
«Vengeance» – 4:49
«Fire in the Sky» – 4:58
«Like an Angel – For April» – 5:48
«My Resurrection» – 4:48
«Another Time» – 5:02
«Rising Force» (konsertopptak) – 4:30
«I'll See the Light, Tonight» (konsertopptak) – 5:16
«Wield My Sword» – 6:13
«Hanger 18, Area 51» – 4:43
«Flamenco Diablo» – 3:15
«Amadeus Quattro Valvole» – 6:35


== Eksterne lenker ==
(en) Anthology 1994–1999 på AllMusic
Oslo Klatreklubb

Oslo Klatreklubb er en klatreklubb, som ble til i 2006 i forbindelse med at klatresenteret «Klatreverket» åpnet i lokalene på Myrens Verksted ved Akerselva. Klubbens navn ble umiddelbart forkortet til «OKK» og så til «OK».
1. april 2017 åpnet Oslo Klatresenter i bydel Østensjø og i denne forbindelse flyttet klubben fra Torshov til Østensjø.


== Eksterne lenker ==
Offisielt nettsted
The Best Of: 1990–1999

The Best Of: 1990-1999 er et samlealbum fra den svenske gitaristen Yngwie Malmsteen.


== Sporliste ==
Alle sangene er skrevet av Yngwie Malmsteen unntatt hvor annet er notert.

«Gimme! Gimme! Gimme!» (Andersson, Ulvaeus) – 5:58
«Never Die» – 3:29
«Brothers» – 3:46
«Seventh Sign» – 6:31
«Vengeance» (Malmsteen, Vescera) – 4:50
«Voodoo» – 6:17
«Facing the Animal» – 4:36
«Like an Angel» – 5:45
«Another Time» – 5:02
«Rising Force» (konsertopptak) (Malmsteen, Turner) – 4:26
«Gates of Babylon» (konsertopptak) (Dio, Blackmore) – 7:12
«Blue» – 4:10
«Hanger 18, Area 51» – 4:44
«Cavalino Rampante» – 3:52


== Eksterne lenker ==
(en) The Best of '90–'99 på AllMusic
Instrumental Best Album

Instrumental Best Album er et samlealbum fra den svenske gitaristen Yngwie Malmsteen.


== Sporliste ==
Alle låtene er skrevet av Yngwie Malmsteen.

«Brothers» – 3:47
«Dawn» – 4:25
«Air on a Theme» – 1:48
«Blitzkrieg» – 4:18
«Blue» – 4:15
«Asylum» – 4:07
«Sky Euphoria» – 3:16
«Quantum Leep» – 4:01
«Power and Glory» – theme for Nobuhiko Takada – 4:30
«Molto Arpeggiosa» – 4:21
«Preludium» – 2:33
«Instru-Mental Institution» – 4:01
«Treasure from the East» – 3:53
«Requiem» – 4:09
«Far Beyond the Sun» (konsertopptak) – 9:16


== Eksterne lenker ==
(en) Instrumental Best Album på Discogs 
(en) Instrumental Best Album på MusicBrainz
Fenan Salčinović

Fenan Salčinović er en bosnisk fotballspiller som er under kontrakt med Sandefjord Fotball. Hans posisjon på banen er på høyrekanten.
Fenan ble utlånt ble utlånt til Sandefjord i 2009. I 2013 retunerte han til Sandefjord der han skrev under en toårs kontrakt. Fenan har spilt noen kamper for det Bosniske U21-landslaget.


== Referanser ==


== Eksterne lenker ==
(en) Fenan Salčinović – Transfermarkt 
(en) Fenan Salčinović – national-football-teams.com 
(en) Fenan Salčinović – Soccerway 
(en) Fenan Salčinović – EU-Football.info 
(en) Fenan Salčinović – FBref
Leverpostei

Leverpostei er en postei som inneholder lever. Den leverposteien som produseres for salg er normalt laget av griselever og fett flesk. Leverpostei kan også lages med storfe- og fuglelever.


== Historie ==
Leverpostei som skandinavene kjenner den, ble så vidt det vites oppfunnet av franskmannen François Louis Beauvais, som hadde butikk i Østergade i København. Herfra ble leverpostei med franske trøfler solgt første gang den 20. oktober 1847, en eksklusiv vare som kun de færreste hadde råd til.Leverpostei i dansk versjon kjennes kun i Danmark. I Sverige og Norge er produksjonsmetoden ofte annerledes. Det finnes en rekke varianter, hvorav en del nærmer seg den mere internasjonalt anvendte kategorien pâté. En spesiell dansk versjon av smørbrød med leverpostei bærer navnet Dyrlægens natmad.


== Fremstilling ==
Leverpostei fremstilles ved å blande hakket lever, spekk,  egg, kryddrer samt ev. andre ingredienser, og deretter bake den i ovn.


== Næringsinnhold ==


== Bilder ==

		
		


== Se også ==
Foie gras


== Referanser ==


== Kilder ==
www.side2.no Hva inneholder leverpostei?
avisen.dk